 Proza - : - Povestile scrinului (3) de Emma Greceanu : - Povestile scrinului (3) de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) > in timpul... (Proza) > Cronica din... (Proza) > Cronica din... (Proza) > Dimineti ... (Personale) > prea multa... (Proza) > imperativ ... (Personale) > astenii ... (Personale) > Ultima... (Proza) > nici o urma... (Personale) > naivitate ... (Personale) > stari ... (Proza) > ziua mea de... (Personale) > insemnari... (Proza) > donne che... (Proza) > oboseala ... (Proza) > ceata ... (Proza) > Giani ... (Proza) > exercitii... (Personale) > Povestile... (Proza) > Povestile... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13988493 Povestile_scrinului_(3)' > Vizionari: 1414 > Povestile scrinului (3) proza [ ] coincidente - - - - - - - - - - - - - - - - - - - - - - - - - de Emma Greceanu [emmagreceanu ] 2011-09-07 | | De ce as fi suparata draga domnule S? Nu as avea de ce si pe deasupra constat ca nu-ti mai amintesti cit de greu reuseai sa ma superi intr-adevar. Am primit in sfirsit vesti de la tine, nu pot decit sa fiu fericita si nicicum suparata, doar ca acea scrisoare nu-mi era adresata si cum as fi putut eu gasi o metoda de mijlocire intre tine si Dumnezeu? Mai era si o oarecare nedumerire in privinta efuziunii tale neasteptate, care intr-adevar pot spune sa m-a tulburat, nu mult, doar atat cit sa devin confuza, apoi fugind pe scurtatura dintre case spre mare, m-am linistit singura, repetindu-mi ca e doar o pornire din multe altele, care ne marcheaza uneori. in cea de-a doua scrisoare imi vorbesti despre o mare pe care eu nu am vazut-o niciodata. si despre fluturi rosii, care mor dimineata, fenomen firesc al naturii, descris insa atit de trist de catre tine, incit in acea noapte am visat ca stateam pe malul marii si asteptam ca acei fluturi sa apara. Numai ca era zi, o zi intunecata. Locul meu era o stinca joasa, ajunsa de valuri, mi-era frig si priveam spre larg asa cum fac de obicei cand vreau sa ma eliberez de o tensiune. imi spun ca intinderea marii seamana cu un spatiu gol in care poti arunca orice, ba chiar, asa cum era, ceata si apa aproape nemiscata, contopindu-se cu griul cerului, aveai impresia ca ai putea pasi peste acea intindere spre nicaieri. Nici o culoare stridenta, nici clipocitul valurilor nu se auzea, doar o barca minuscula si alba, trecea cum treceau gandurile prin mintea mea atunci. Alunecind lenes. Totul parea ca va dura un timp nedeterminat,era acea impresie de amortire care te absoarbe si careia nu vrei sa-i rezisti, parandu-ti misterioasa, incarcata de semnificatii care depasesc simplele trairi ale prezentului, apoi de nicaieri marea a aruncat un val spre tarm. Un val inalt, inspumat, asa cum ai arunca cu bolovani sau cu proiectile. Valul a plonjat pe deasupra mea si s-a izbit in peretii unei case care au cazut, apoi a fost altul si toata linistea s-a transformat intr-un haos teribil. M-am ridicat cu gind sa avertizez, nu stiu cui voiam sa spun sau ce anume, simteam ceva greu apasandu-ma. Am privit, urcand stradutele, cerul spre apus si m-am oprit. Erau stoluri intregi de fluturi care se indreptau spre rasarit, urmariti de pasari mari, incredibil de galbene. Cerul s-a transformat intr-un freamat filfiitor, iar eu, ramasa in loc, imi spuneam ca probabil urmeaza sa se sfarseasca lumea pentru ca valurile distrugeau in continuare case, fluturii incercau sa scape de acele pasari, oamenii alergau bezmetici spre padurile din munti. Trezindu-ma, am deschis fereastra si zgomotele s-au unit cu cele ale realitatii. Erau tipete stridente de pescarusi, care se aseamana in aceasta perioada atit de bine cu tipetele unui copil. Dinspre mare batea usor vantul si se simtea miros proaspat de ploaie. La Marisa era lumina in salon, probabil Graziano se ocupa de vreun proiect, e un arhitect inca destul de cautat, desi e atit de batran. Am lasat geamurile deschise si m-am intors pe virfuri in pat. M-am gandit la moarte, nu stiu de ce, poate pentru ca tu ai vorbit in trecere despre ea, mi-am privit picioarele goale stand relaxate la marginea patului si mi-am inchipuit cum va fi atunci cand nimic din mine nu va mai putea controla acea miscare simpla a leganatului, cum totul va incapea intr-o singura clipa, intr-o singura moarte. S-a facut apoi dimineata. O alta dimineata, un alt rasarit in care visul meu s-a stins, impreuna cu toate impresiile lui inutile. M-am imbracat incet, m-am privit in oglinda, mi-am strans parul temeinic de frica firelor rebele care oricum peste zi vor iesi in evidenta asemeni unor ganduri desprinse din normalitate, apoi am coborat. Soarele abia se ridica dinspre Savona, un rasarit inca palid, o zi care se anunta caniculara. Nici un tremur al frunzelor, doar aceeasi impresie ca mergi singur in paralel cu realitatea. Zi de duminica, zi lenesa, in care-ti doresti sa fii fericit. in autobuz am fost doar doi pasageri pina aproape de imperia. Din cand in cind soferul privea in spate, acolo unde eu, cu capul sprijinit de marginea scaunului, ascultam o melodie care vorbea despre o alta zi obisnuita. Pe strazi comunitatea iesita la colazione ocupase mesele teraselor umbrite de pavilioanele cladirilor, in vitrine erau solduri la haine sau imagini clasice ale unei mode apuse si revenite, culori stridente contrastind cu vechimea cladirilor. Tineri nu erau, doar un barbat inalt cu parul carliontat, imbracat elegant a iesit brusc dintr-un club, gata-gata sa se ciocneasca cu mine care uitasem din nou sa cobor la statia de la semafor, pentru ca toate statiile au semafor si eu ma orientez greu in spatiu. M-a privit cu un zambet jucaus, apoi facand o reverenta care ar fi trebuit sa fie ridicola, mi-a facut loc sa trec. M-am simtit intimidata si-am incercat sa nu intorc capul sa-l privesc. Dar nu am reusit si uite-asa ne-am mai privit odata, apoi el a ramas acolo, cu miinile in buzunarul pantalonilor, cu zimbetul caruia i-ar fi putut urma intrebarea cine esti, eu am mers repede mai departe, inspectindu-mi tinuta. in Riva copii imbracati in alb decorau strazile pentru alta sarbatoare a bisericii. Am prins din zbor numele San Giovani si-am topait nejustificat de vesela printre ei, spre restaurantul unde muncesc, care se afla intr-una din pietele minuscule, dar pline de viata, ale oraselului. Poate de vina pentru entuziasmul meu spontan sa fi fost culorile vii ale petalelor de garoafe si trandafiri, aerul de sarbatoare, poate scurta intalnire cu acel barbat ametit, cine stie, poate umbra proaspata dintre strazi si privilegiul ca eram, nu stiu, pentru ca desi imi repetam acele cuvinte care aveau mereu efectul de a-mi reduce aceasta sensibilitate catre aparente, nu reuseam sa ma inving. Ziua a trecut repede cu tot cu pauzele mici in care am fumat pe banca din fata restaurantului, privind spre crucierele iesite in larg. Spre seara m-am dus la gelaterie asa cum fac de cand a inceput stagiunea de vara, acolo m-a prins si procesiunea care definitiva acea sarbatoare. Am iesit in usa restaurantului. Soarele apusese cu cateva minute in urma, lasand loc unui intuneric relativ. Masinile care treceau au fost oprite, muzica a incetat si-n acea liniste care mi-a zburlit pielea undeva dupa ceafa, mi-am linistit mainile infierbintate de munca, ghemuindu-le cuminti una in alta, si-am privit cum treceau intii copiii care de curind participasera la comuniune, baieti si fete imbracati in alb,cu cosulete din care imprastiau pe urmele lor petale. Apoi au fost preotii si auzindu-i cintind, am simtit o strangere de inima atit de profunda, incit am crezut ca voi incepe sa pling. Daca m-ai intreba de ce, nu as sti ce anume m-a deprimat mai mult, poate impresia ca desi din multimea care alcatuia procesiunea erau cunostinte care imi zambeau sau imi faceau semne discrete, eu am simtit cit de straina sunt de ei, cat de mult timp a trecut totusi de cand nu m-am mai gindit la Dumnezeul meu  Sau poate nu era asta, poate am privit cum, pentru o clipa , statuia aceea a trecut prin dreptul unui felinar, iar fata lui iisus s-a luminat, lucind impasibila. Parea atit de indepartata de sperantele acelui grup de oraseni incapatanati sa pastreze pina si zidurile mucegaite ale unui trecut in care se regasesc si fara care se simt apusi, morti, precum viitorul picioarelor mele, incat am realizat atunci cat de singuri suntem de fapt. Procesiunii i-au urmat focurile de artificii, Lino a cantat muzica napolitana si ne-a dedicat tuturor cite o melodie. Atmosfera s-a insufletit, adunind in grupuri o lume diversa in care se amestecau plini de entuziasm turistii. si desi eram racordata s-ar spune pe deplin la cursul evenimentului, senzatia aceea ca as vrea sa pling nu disparea nicicum. Totul s-a linistit apoi si dupa unu noaptea nimic nu mai amintea de ceea ce fusese, poate doar petalele florilor care, vestede, aveau sa mai staruie duse de vint in colturile strazilor. Trebuia sa trec pe la fosta locuinta pentru a-mi lua ultimele lucruri, eliberind astfel casa cine stie pentru cine. interiorul micului meu loc abandonat era la fel de cald si de dezolant asa cum mi-a parut mereu, un loc bun pentru depresii marunte, pentru nopti in care faci dragoste cuminte, fara prea multa pasiune, fara sa te gindesti la iubire. M-am intins in pat, mi-am asezat miinile pe piept si mi-am privit din nou picioarele. si m-am gindit la tine pentru prima data in acea zi. Cine esti tu de fapt? M-am intrebat scurt parca temandu-ma sa analizez toate implicatiile, m-am intrebat doar cat sa constat cit de indiferenta sunt draga domnule S fata de indentitatea celor din jurul meu, fata de propria mea identitate care se rezuma in acel moment doar la reflectia ipotetica ale talpilor mele reci lipsite de leganat  a tuturor trairilor acestea frumoase sau triste care vor incapea deodata intr-o singura clipa. M-am ridicat, am inchis usa si-am plecat spre Diano. Am ajuns tirziu, cind am inchis poarta casei si am urcat scarile, vocile de peste zi, inca mai rezonau insistent in mintea mea, desi ma straduiam sa le acopar cintind " Monochrome" " anyway, i can try anything   it's the same circle that leads to nowhere   and i'm tired now. anyway, i've lost my face, my dignity, my look, all of these things are gone and i'm tired now. but don't be scared, i found a good job and i go to work every day on my old bicycle you loved..." Eram din nou excesiv de bine dispusa, fara sa inteleg de ce, poate pentru ca se terminase o zi obositoare, poate pentru ca urma sa-ti scriu tie, simtindu-ma astfel mai putin singura, cine stie. in usa ma astepta Katya, puiul meu de pisica despre care nu am apucat sa-ti vorbesc. Am luat-o in brate si i-am cantat ei ultimele versuri, gest inutil la care mi-a raspuns, infingindu-si dintii mici in urechea mea. Clopotele bateau trei ore pana la dimineata zilei de luni, zi binevenita de odihna pentru noi toti cei care ne cistigam banii, din veniturile comertului in vecinatatea marii. M-am asezat pe marginea patului, simtind in acel timp ca sunt oarecum o protejata a sortii pentru ca mereu cind pare ca totul se va sfirsi, ceva intervine, innoind cadrul. Sau poate era de vina aceeasi patima a mea pentru amanunte, mereu sunt mai multe posibilitati, atunci cind vrei sa tragi concluzii cit de cit clare. Deschisesem aparatul foto si priveam ultimele poze. Ma gindeam cu o oarecare reticenta la acea identitate ascunsa pe care mi-o asumasem de curind, pozandu-mi propriile stari ca si cum in acest mod as fi putut fugi de ele. Ma oprisem la o fotografie in care purtam o rochie neagra, cu bretele. Voiam sa amestec ceva dintr-o poza clasica, cu imaginea femeii moderne, am ramas insa surprinsa cum reflectia fetii mele, cu bretonul bine conturat, cu buzele usor curbate in jos si privirile aplecate inspre miini, reusea sa anuleze gestul oarecum frivol al piciorului dezgolit. Era acolo o renuntare atit de evidenta incit parea ca nici nu e vorba despre mine. Eu nu as renunta niciodata draga domnule S. Eu voi trai pina cind toate vor deveni o clipa Am numit acea poza singuratate si am fost multumita. O priveam zambind pe Katya care se juca satisfacuta dupa o masa intarziata, cu cataramele sandalelor mele, cind am auzit ciocanind in usa. Era Graziano. Asteptam acea introducere comica cu care-si anunta mereu intentiile pentru rarele vizite pe care mi le facea, putin confuza in legatura cu ora nepotrivita la care venise, doar ca in loc de vreun cuvint, Graziano statea in prag si se uita la Katya cu o expresie de om pierdut. Nu era vreun fapt care sa ma avertizeze ce urma sa spuna, asa ca-l priveam distrata, gandindu-ma cit de tare s-ar supara sa-i spun ca asa cum statea aplecat de spate si incruntat, imi parea un batranel tacanit dar blind, acum nu pot decit sa constat cum o drama poate releva laturi umbrite ale personalitatii noastre, pe scurt intreaga fiinta imputinata parca a acestui om era de fapt doar reflectia unei crize despre a carei cauza aveam sa aflu, debarasandu-ma instantaneu de indiferenta precedenta. Marisa cazuse pe scari in acea zi si-si fracturase spatele. Era incredibil. O lume privita prin prisma unor picioare inutile, zacind incapabile sa reactioneze, acea obsesie cu care ma trezisem, imi revenise in minte. Cum se intamplase, cit de grav, ce urmari se impuneau, in ce anume ar fi constat rolul care mi se pregatea cand hazardul mutase piesele dupa formule doar de el stiute, toate aceste ganduri imi explodau in aceeasi minte care, cu citeva minute in urma, motaia melancolica. Ce va urma nu stiu domnule S, observ cum, pregatindu-ma sa inchid aceasta scrisoare, ma agat de ipoteza in care tu devii sau poate redevii acel sprijin moral pe care-l aveam odata cind mi-am luat lumea-n cap si-am pornit sa caut nu stiu ce, lasand confortul unei vieti normale in urma, convinsa pe deplin ca pot fugi de ceilalti, pot fugi de mine mai ales, eu cea egoista care nu pot trai dramele celorlalti decit identificandu-ma cu ele. | index 'pageview'); 